## Susana Fabregat es reuneix amb representants de l'Associació de Pares de Persones amb Autisme de Castelló

*** En la trobada s'han abordat les necessitats d'aquest col·lectiu a la província de Castelló**

La delegada del Consell a Castelló, Susana Fabregat, s'ha reunit amb la presidenta de l'Associació de Pares de Persones amb Autisme de Castelló (APNAC), Paqui Juárez, per a conéixer les necessitats d'aquest col·lectiu i les famílies.

“L'objectiu de la Generalitat és donar suport a aquestes associacions per a promoure el benestar dels usuaris i les seues famílies, per a donar resposta a les seues necessitats i col·laborar en les línies que necessiten per a millorar les seues actuacions. L'atenció social és una prioritat del president Mazón”, ha explicat Susana Fabregat.

L'Associació de Pares de Persones amb Autisme de Castelló APNAC es va fundar en 1981, amb el propòsit de donar una resposta immediata i adequada a les necessitats d'aquestes persones amb autisme i a les famílies, a la província de Castelló. L'entitat compta amb una residència, un centre de dia i l'àrea respir familiar d'oci i temps lliure.

Fecha: 07/09/2023